Omkring klokken 21 lørdag aften var der ubudne gæster hos minkfarmer Alex Poulsen i Bratbjerg ved Brovst. Axel Poulsens far overraskede bogstaveligt talt to unge mænd med fingrene i burene, da han var oppe for at se til dyrene ved ni-tiden lørdag aften. De havde sneget sig ind på området for at slippe mink løs. Mændene havde sluppet omkring 200 drægtige minktæver ud af deres bure. Lørdag nat kæmpede minkavler Alex Poulsen for at indfange de 200 dyr, der til hans held ikke var sluppet ud fra farmens område. Da de to mænd blev konfronteret af Alex Poulsens far, stak de af. Han beskriver de to gerningsmænd som unge mænd. Den ene mand bar en hvid jakke med sorte prikker. Politiet har med hundepatruljer søgt efter de to mænd i området omkring farmen, men alt tyder på, at de er kørt derfra i bil, og her ender sporet. Det fortæller vagtchefen ved Nordjyllands Politi, Peter Redder.

Referat:
Lørdag aften opdagede en minkfarmer fra Brovst, at to mænd var i færd med at lukke mink ud på hans farm.